CELEX: 62019CA0677
Language: el
Date: 2020-10-14 00:00:00
Title: Υπόθεση C-677/19: Απόφαση του Δικαστηρίου (έκτο τμήμα) της 14ης Οκτωβρίου 2020 [αίτηση του Tribunalul Vâlcea (Ρουμανία) για την έκδοση προδικαστικής αποφάσεως] — SC Valoris SRL κατά Direcţia Generală Regională a Finanţelor Publice Craiova — Administraţia Judeţeană a Finanţelor Publice Vâlcea, Administraţia Fondului pentru Mediu (Προδικαστική παραπομπή – Αρχές του δικαίου της Ένωσης – Αρχή της καλόπιστης συνεργασίας – Αρχές της ισοδυναμίας και της αποτελεσματικότητας – Επιστροφή φόρων που εισπράχθηκαν από κράτος μέλος κατά παράβαση του δικαίου της Ένωσης – Προθεσμία για την υποβολή αιτήσεων επιστροφής τέτοιων φόρων – Έλλειψη αντίστοιχης προθεσμίας για την επιστροφή ποσών που εισέπραξε το εν λόγω κράτος μέλος κατά παράβαση του εθνικού δικαίου)

7.12.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/13
            
         
      Απόφαση του Δικαστηρίου (έκτο τμήμα) της 14ης Οκτωβρίου 2020 [αίτηση του Tribunalul Vâlcea (Ρουμανία) για την έκδοση προδικαστικής αποφάσεως] — SC Valoris SRL κατά Direcţia Generală Regională a Finanţelor Publice Craiova — Administraţia Judeţeană a Finanţelor Publice Vâlcea, Administraţia Fondului pentru Mediu
      (Υπόθεση C-677/19) (1)
      
      (Προδικαστική παραπομπή - Αρχές του δικαίου της Ένωσης - Αρχή της καλόπιστης συνεργασίας - Αρχές της ισοδυναμίας και της αποτελεσματικότητας - Επιστροφή φόρων που εισπράχθηκαν από κράτος μέλος κατά παράβαση του δικαίου της Ένωσης - Προθεσμία για την υποβολή αιτήσεων επιστροφής τέτοιων φόρων - Έλλειψη αντίστοιχης προθεσμίας για την επιστροφή ποσών που εισέπραξε το εν λόγω κράτος μέλος κατά παράβαση του εθνικού δικαίου)
      (2020/C 423/19)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Vâlcea
      
         Διάδικοι στην υπόθεση της κύριας δίκης
      
      SC Valoris SRL
      
         κατά
      
      Direcţia Generală Regională a Finanţelor Publice Craiova — Administraţia Judeţeană a Finanţelor Publice Vâlcea, Administraţia Fondului pentru Mediu
      
         Διατακτικό
      
      Η αρχή της αποτελεσματικότητας, σε συνδυασμό με την αρχή της καλόπιστης συνεργασίας, έχει την έννοια ότι δεν αντιτίθεται σε ρύθμιση κράτους μέλους η οποία τάσσει αποσβεστική προθεσμία για την υποβολή αιτήσεων επιστροφής φόρων που κρίθηκαν ασύμβατοι με το δίκαιο της Ένωσης, η οποία έχει διάρκεια περίπου ενός έτους και άρχεται από την έναρξη ισχύος της ρυθμίσεως αυτής, με την οποία επιδιώκεται η άρση της παραβάσεως του εν λόγω δικαίου.
      Η αρχή της ισοδυναμίας, σε συνδυασμό με την αρχή της καλόπιστης συνεργασίας, έχει την έννοια ότι αντιτίθεται στη θέσπιση από κράτος μέλος αποσβεστικής προθεσμίας περίπου ενός έτους για την υποβολή αιτήσεων επιστροφής φόρων που κρίθηκαν ασύμβατοι με το δίκαιο της Ένωσης, ενώ το εν λόγω κράτος μέλος δεν έχει προβλέψει αντίστοιχη προθεσμία όσον αφορά παρόμοιες αιτήσεις επιστροφής που στηρίζονται σε παράβαση του εσωτερικού δικαίου.
      
         (1)  ΕΕ C 432 της 23.12.2019.